**ROKIŠKIO RAJONO SAVIVALDYBĖS ADMINISTRACIJA**

TVIRTINU

Rokiškio rajono savivaldybės administracijos direktorius

(Parašas)

Andrius Burnickas

(Data)

**ADMINISTRACINĖS PASLAUGOS TEIKIMO APRAŠYMAS**

| **Eil. Nr.** | **Pavadinimas** | **Aprašymo turinys** |
| --- | --- | --- |
|  | Administracinės paslaugos pavadinimas  | Gimimo registravimas |
|  | Administracinės paslaugos apibūdinimas  | Civilinės metrikacijos ir archyvų skyrius (toliau – CMAS) registruoja gimimą, vadovaudamasis vaiko tėvų ar vieno iš jų pareiškimu ir asmens sveikatos priežiūros įstaigos sudarytu vaiko gimimo pažymėjimu.Kai dėl vaiko gimimo registravimo, pareikšti apie vaiko gimimą į civilinės metrikacijos įstaigą kreipiasi ne jo tėvai, apie vaiko gimimą pareiškiama raštu. Jeigu vaiko tėvai patys negali kreiptis dėl vaiko gimimo registravimo, pareikšti apie vaiko gimimą gali giminaičiai arba valstybinė vaiko teisių apsaugos institucija. Rasto vaiko gimimas registruojamas remiantis valstybinės vaiko teisių apsaugos institucijos pareiškimu. Prašymas įregistruoti vaiko gimimą gali būti pateikiamas asmeniškai ar per atstovą atvykus į CMAS, registruotu paštu, per kurjerį arba elektroniniu būdu per Metrikacijos ir gyvenamosios vietos deklaravimo informacinę sistemą (toliau – MGVDIS) adresu:<https://www.registrucentras.lt/p/680> (jungiamasi prie VĮ Registrų centras savitarnos - Gyventojų registras – Civilinės metrikacijos paslaugos). |
|  | Teisės aktai, reguliuojantys administracinės paslaugos teikimą  | 1. Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas, 2000-07-18 Nr. VIII-1864 (aktuali redakcija).2. Lietuvos Respublikos civilinės būklės aktų registravimo įstatymas, 2015-12-03 Nr. XII-2111 (aktuali redakcija). 3. Lietuvos Respublikos asmens duomenų teisinės apsaugos įstatymas, 1996-06-11 Nr. I-1374 (aktuali redakcija).4. Lietuvos Respublikos pilietybės įstatymas, 2010-12-02 Nr. IX-1196 (aktuali redakcija).5. Lietuvos Respublikos teisingumo ministro 2016-12-28 įsakymas Nr. 1R-334 „Dėl civilinės būklės aktų registravimo taisyklių ir civilinės būklės aktų įrašų ir kitų dokumentų formų patvirtinimo“ (aktuali redakcija).6. Valstybinės lietuvių kalbos komisijos 2003 m. birželio 26 d. nutarimas Nr. N-2(87) „Dėl moterų pavardžių darymo“. |
|  | Informacija ir dokumentai, kuriuos turi pateikti asmuo | 1. Prašymas įregistruoti vaiko gimimą. 2. Sveikatos priežiūros įstaigos išduotas vaiko gimimo pažymėjimas.3. Asmens tapatybę patvirtinantis dokumentas (jei prašymas teikiamas registruotu paštu ar per kurjerį, pateikiama notariškai ar konsulinio pareigūno patvirtinta dokumento kopija). Lietuvos Respublikos piliečio asmens tapatybei patvirtinti turi būti pateikiamas galiojantis Lietuvos Respublikos pasas arba asmens tapatybės kortelė; užsienio valstybės piliečio tapatybei patvirtinti turi būti pateikiamas: galiojantis užsienio valstybės piliečio kelionės dokumentas, pripažintas Lietuvos Respublikoje, leidimas gyventi Lietuvos Respublikoje, jei užsienio valstybės pilietis ar asmuo be pilietybės neturi kelionės dokumento; prieglobsčio prašytojo asmens tapatybei patvirtinti gali būti pateikiamas ir užsieniečio registracijos pažymėjimas, jei prieglobsčio prašytojas neturi kelionės dokumento; nuolat Lietuvos Respublikoje gyvenančio asmens be pilietybės, pabėgėlio ar užsieniečio, kuriam suteikta papildoma apsauga Lietuvos Respublikoje, statusui patvirtinti turi būti pateikiamas galiojantis leidimas gyventi Lietuvos Respublikoje.4. Jei duomenų apie vaiko tėvus ar vieną iš jų ir (ar) jo (jų) civilinės būklės aktus nėra Gyventojų registre, būtina pateikti trūkstamus duomenis patvirtinančius dokumentus: santuokos sudarymą, santuokos nutraukimą, vaiko motinos buvusio sutuoktinio mirties faktą patvirtinančius dokumentus.5. Jei vaiko tėvai nėra susituokę, tačiau norima įrašyti duomenis apie vaiko tėvą, pateikiamas notariškai patvirtintas vaiko tėvo ir motinos bendras pareiškimas dėl tėvystės pripažinimo. 6. Jeigu vaikas gimė laive, pateikiamas laivo kapitono surašytas ir antspaudu patvirtintas laisvos formos aktas, kuriame nurodomas vaiko gimimo laikas ir lytis, motinos vardas, pavardė, asmens kodas ar gimimo data; esant galimybei, nurodomi duomenys apie vaiko motinos sutuoktinį.Registruojant rasto vaiko gimimą, pateikiami:1. Valstybinės vaiko teisių apsaugos institucijos rašytinis pareiškimas.2. Policijos įstaigos protokolas apie vaiko radimo aplinkybes, vietą ir laiką3. Gydytojų konsultacinės komisijos išduotas pažymėjimas apie vaiko gimimą. |
|  | Administracinės paslaugos teikimo ypatumai | Jeigu vaiko tėvai patys negali kreiptis dėl vaiko gimimo įregistravimo, pareikšti apie vaiko gimimą gali giminaičiai arba valstybinė vaiko teisių apsaugos institucija.Lietuvos Respublikos piliečių ir jų vaikų vardai ir pavardės civilinės būklės akto įraše nurodomi vadovaujantis Lietuvos Respublikos teisės aktais, reguliuojančiais vardų ir pavardžių rašymo dokumentuose tvarką.Vaiko gimimo vieta nurodoma jo faktinė gimimo vieta arba jo tėvų ar vieno iš tėvų gyvenamoji vieta.Apie vaiko gimimą turi būti pareikšta per tris mėnesius nuo jo gimimo dienos. |
|  | Administracinės paslaugos teikėjas | Civilinės metrikacijos ir archyvų skyriaus vedėjaAistė Sketerytė-JasinevičienėTel. (8 458) 71153, mob. 8 690 24259a.jasineviciene@post.rokiskis.lt Civilinės metrikacijos ir archyvų skyriaus vyr. specialistė Gražina ŠvanienėMob. 8 693 51 377cbaib@post.rokiskis.lt  |
|  | Administracinės paslaugos vadovas | Civilinės metrikacijos ir archyvų skyriaus vedėjaAistė Sketerytė-JasinevičienėTel. (8 458) 71153, mob. 8 690 24259a.jasineviciene@post.rokiskis.lt  |
|  | Administracinės paslaugos suteikimo trukmė | 1 darbo diena |
|  | Administracinės paslaugos suteikimo kaina (jei paslauga teikiama atlygintinai) | Paslauga teikiama neatlygintinai.Už daugiakalbę standartinę formą (galiojančią Europos Sąjungos valstybėse narėse) valstybės rinkliava – 4,3 Eur. |
|  | Prašymo forma | Pridedama. |
|  | Paslaugos teikėjo veiksmų (neveikimo) apskundimo tvarka | Sprendimas per vieną mėnesį nuo jo priėmimo arba gavimo dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka. |

\_\_\_\_\_\_\_\_\_